# KAPOSVÁR MEGYEI JOGÚ VÁROS

## JEGYZŐJE

1. változat

### ELŐTERJESZTÉS

a Népjóléti Bizottság által, az Egészségügyi és Szociális Támogatási Keret terhére

2017. évben kiírt pályázat elbírálásáról

Kaposvár Megyei Jogú Város Közgyűlésének Népjóléti Bizottsága a korábbi évek gyakorlatának megfelelően, valamint az átruházott hatáskörben felhasználható Támogatási Keretek és a Környezetvédelmi Alapkezeléséről szóló 51/1995. (XII. 29.) számú önkormányzati rendeletben (a továbbiakban: ÖR.) foglaltak alapján 2017. évben is pályázatot írt ki a kaposvári székhelyű egészségügyi és szociális területen működő, társadalmi, gazdasági, civil szervezetek részére, az Egészségügyi és Szociális Támogatási Keret terhére, 160.000 Ft összegre, a 10/2017. (II.15.) számú határozatával. A pályázat *benyújtási határideje 2017. március 17. napja* volt.

A pályázat célja, hogy támogassa azokat a civil kezdeményezéseket, amelyeknek célja a betegségekkel, társadalmi beilleszkedési zavarokkal küzdő emberek hozzásegítése az emberhez méltó élethez. Támogatja továbbá azokat a programokat, melyek célja a lakosság egészségének megőrzése, az egészség helyreállítása, és az egészséges életmódra való ösztönzés. Támogathatók továbbá azok az akciók –rendezvények, táborok, kirándulások, - melyek ugyanezen célok megvalósítását segítik elő.

A pályázati kiírásra összesen 8 pályázat érkezett, valamennyi a megadott határidőn belül.

Közülük 2 pályázatot nem civil szervezet nyújtott be, hanem önkormányzati intézmény (Kaposvári Szociális Központ, Kaposvári Humánszolgáltatási Gondnokság).

Az ÖR. 4. § (4) bekezdése szerint:

„*E rendelet alapján …. támogatásban részesíthetők:*

*b.) önkormányzati és településrészi, valamint a költségvetésük előkészítése során megalapozottan nem tervezhető programok, beruházások, rendezvények lebonyolítása kapcsán költségvetési intézmények”*

Az intézmények által tervezett programok tartalmilag megfelelnek a pályázati kiírásnak és a költségvetésük előkészítése során még nem volt tervezhető a program, ezért a rendeletben foglalt feltétel is teljesül. A pályázat befogadásának akadálya nincs.

A pályázati célt, programot, a költségeket, valamint a javasolt támogatási összegeket az előterjesztés melléklete tartalmazza.

A javasolt támogatási összegek megállapításánál figyelembe vettük, hogy a megjelölt konkrét célok, programok mennyire felelnek meg a pályázati kiírásnak.

A rendelkezésre álló pénzügyi keret nem tette lehetővé a pályázat során kért támogatás teljes összegének megállapítását. Véleményünk szerint a tervezett pályázati célok egy része kisebb összegből is megvalósítható, más esetekben az érintett szervezetek egyéb forrásra is támaszkodhatnak programjuk megvalósítása során. A pénzügyi keret ekként történő felhasználásával szélesebb körben tudunk hatékony segítséget nyújtani.

Kérem a Tisztelt Népjóléti Bizottságot, hogy az előterjesztést tárgyalja meg, és a határozati javaslatban foglaltakat támogassa.

**Kaposvár, 2017. március 29.**

#### dr. Csillag Gábor

**jegyző**

**HATÁROZATI JAVASLAT:**

Kaposvár Megyei Jogú Város Közgyűlésének Népjóléti Bizottsága az Egészségügyi és Szociális Támogatási Keret terhére 2017. évben beérkezett pályázatokat elbírálta és úgy határozott, hogy:

1. a **Kaposvári Fogyatékos Fiatalok Teljes Életért Alapítvány** részére Érték, élmény, érzelem rendezvény költségeihez **20.000** **Ft,**
2. a **Kaposvári Humánszolgáltatási Gondnokság Családsegítő és Gyermekjóléti Központ** részére a hátrányos helyzetű családok részére szervezett sport, egészségmegőrző és prevenciós naphoz étkezés, egészségügyi/egészségmegőrző termékek, irodaszer és utazás költségeihez **20.000 Ft,**
3. a**Kaposvári Lakótelepen Élők Egyesülete** részére nyárbúcsúztató rendezvényhez eszközök és anyagok biztosításának költségeihez **25.000 Ft,**
4. a **Kaposvári Szociális Központ** részére a Petőfi utcai Idősek Klubjában megvalósuló egészségügyi szűrés, helyes táplálkozást bemutató rendezvény anyag költségéhez **15.000 Ft,**
5. a **Lisztérzékenyek Érdekképviseletének Országos Egyesülete** kaposvári tagjairészére a budapesti Lisztérzékenyek Világnapja alkalmából szervezett rendezvényre történő utazás költségeihez **25.000 Ft,**
6. a **Mozgáskorlátozottak Somogy Megyei Egyesülete** részére közösségépítő kiránduláshoz speciális busz és étkezés biztosításához **20.000 Ft,**
7. a **Napkerék Egyesület** részére egészségmegőrző és felvilágosító programokhoz higiénés eszközök költségeihez **15.000 Ft**,
8. a **Rákbetegek Országos Szervezete (Viktória Klub)** részére tájékoztató anyagok, szórólapok, valamint központi rendezvény anyag költségeire **20.000 Ft**

támogatást állapít meg.

Felelős: Torma János tanácsnok

Közreműködő: Nagyné Horváth Mónika népjóléti referens

Határidő: 2017. május 30. (támogatási szerződések elkészítésére)

Népjóléti Bizottsági pályázatok

**2017.**

|  |  |  |  |  |  |
| --- | --- | --- | --- | --- | --- |
| **Sor-szám** | **Pályázó szervezet** | Cél, program | **Költség** | **Megjegyzés** | **Javasolt támogatás** |
| **1.** | ***Kaposvári Fogyatékos Fiatalok***  ***Teljes Életért Alapítvány***  Kaposvár, Rippl-R. u. 11.  Budapest Bank  101032104-45764825-00000009  Bírósági kivonat csatolva | „Érték, élmény, érzelem- kalandozások a művészetek világába” címmel tervezett projekt második állomása, mely a népdal, népzene, népi játékok és a hagyományőrzés világába enged bepillantást a Gyöngyfa Napközi Otthon fogyatékos fiataljai számára, akik ezt a mindennapi életük során hasznosíthatják. | Teljes költség:  50.000 Ft  Saját erő: 25.000 Ft  Igényelt támogatás:  25.000 Ft | 2016-ban 25.000 Ft támogatást kapott.  Határidőre elszámolt  A civil oldalon regisztrált.  2015. évi beszámoló OBH azonosítója EB00059464 | 20.000 Ft |
| **2.** | ***Kaposvári Humánszolgáltatási Gondnokság***  ***Családsegítő és Gyermekjóléti Központ***  Kaposvár, 48-as Ifj. u. 58-68.  OTP Bank  11743002-15398013 | A kaposvári hátrányos helyzetű családok részére a Gyertyánosi parkerdőben tervezik megszervezni a *Családi Kihívás* napot. A szegénységben élő családok jellemzően szegényes, magas szénhidrát tartalmú és alacsony tápértékű ételeket fogyasztanak, továbbá jellemző körükben a mozgásszegény életmód. A programban változatos ételekkel, sportolási lehetőséggel, rajzversennyel várják a családokat. | Teljes költség:  160.000 Ft  Saját erő: önkéntes munka  Igényelt támogatás:  160.000 Ft | 2016-ban nem kért támogatást. | 20.000 Ft |
| **3.** | ***Kaposvári Lakótelepen Élők Egyesülete***  Kaposvár, Béke u. 19.  Sberbank  14100110- 35111049- 01000007  Bírósági kivonat csatolva | Az Egyesület szervezésében megvalósuló, szeptemberi nyárbúcsúztató rendezvény keretében egészségmegőrző programok (vérnyomás és vércukormérés), sport programok szervezése. | Teljes költség:  50.000 Ft  Saját erő: 25.000 Ft  Igényelt támogatás:  25.000 Ft | 2016-ban 25.000 Ft támogatást kapott.  Határidőre elszámolt.  A civil oldalon regisztrált.  2015. évi beszámoló OBH azonosítója EB00089959 | 25.000 Ft |
| **4.** | ***Kaposvári Szociális Központ***  ***Petőfi utcai Idősek Klubja***  Kaposvár, Béke u. 47.  OTP Bank  11743002-15570279-10050006 | Az októberi idősek hónapja rendezvény sorozat egyik programjaként *Egészségnap* rendezvény megszervezését tervezik. A rendezvényre a Kaposváron működő öt idősek klub tagját, valamint külső érdeklődőket is várnak, ahol egészségügyi szűrés, valamint a helyes táplálkozásról szóló, kóstolóval egybekötött előadással várják az érdeklődőket. | Teljes költség:  60.000 Ft  Saját erő: 30.000 Ft  Igényelt támogatás:  30.000 Ft. | 2016-ban 30.000 Ft támogatást kapott.  Határidőre elszámolt. | 15.000 Ft |
| **5.** | ***Lisztérzékenyek ÉrdekképviseleténekOrszágos Egyesülete***  1025 Budapest, Palánta utca 11.  ERSTE Bank  11996231-06082363-10000001  Bírósági kivonat csatolva | A lisztérzékenyek világnapja alkalmából Budapesten tartandó központi rendezvény részvételének költségeire kérnek támogatást. A rendezvényen dietetikai tanácsadás, felvilágosítás, lisztérzékenységet kimutató teszt, gluténmentes termék bemutató és kóstoló is elérhető lesz. | Teljes költség:  200.000 Ft  Saját erő: 100.000 Ft  Igényelt támogatás:  100.000 Ft. | 2016-ban 25.000 Ft támogatást kapott.  Határidőre elszámolt.  A civil oldalon regisztrált.  2015. évi beszámoló OBH azonosítója EB00076325 | 25.000 Ft |
| **6.** | ***Mozgáskorlátozottak Somogy Megyei Egyesülete***  7400 Kaposvár, Béke utca 47.  OTP Bank  11743002-20021221-00000000  Bírósági kivonat csatolva | Az Egyesület tagjai részére ez év során több kirándulást, csapatépítő együttlétet terveznek. A közösségépítő kirándulás utazási és étkezési költségére fordítanák a kért támogatást. | Teljes költség:  190.000Ft  Saját erő: 90.000 Ft  Igényelt támogatás:  60.000 Ft. | 2016-ban nem pályázott.  A civil oldalon regisztrált.  2015. évi beszámoló OBH azonosítója EB00078397 | 20.000 Ft |
| **7.** | ***Napkerék Egyesület***  Kaposvár, Füredi u. 19. 1/1.  Budapest Bank  10103214-56021500-01000000  Bírósági kivonat csatolva | Mélyszegénységben élő szülők, fiatalok számára szervezett egészségügyi és higiénés témájú rendezvényhez tisztálkodásiszerek beszerzési költségeihez kérik a támogatást. | Teljes költség:  60.000 Ft  Saját erő: önkéntes munka  Igényelt támogatás:  60.000 Ft. | 2016-ban 17.000 Ft támogatást kapott.  Határidőre elszámolt.  A civil oldalon regisztrált. 2015. évi beszámoló OBH azonosítója EB00069942 | 15.000 Ft |
| **8.** | ***Rákbetegek Országos Szervezete***  1122 Budapest, Ráth Gy. u. 7-9.  ***031 sz. Viktória Klub Kaposvár***  Kaposvár, Szent Imre u. 14/B.  Értesítési cím: Szondy Gy. u. 7/A.  Kereskedelmi és Hitelbank Rt.  10200940-21513686-00000000  Bírósági kivonat csatolva | A rák világnapján, valamint az októberi mellrák elleni sétán szervezőként vesz részt a szervezet, a rendezvények anyag költségeihez kérik a támogatást. | Teljes költség:  80. 000 Ft  Saját erő: 30.000Ft  Igényelt támogatás:  50.000 Ft | 2016-ban 25.000 Ft támogatást kapott.  Határidőre elszámolt.  A civil oldalon regisztrált.  2015. évi beszámoló OBH azonosítója EB00061516 | 20.000 Ft |